《别杨弼泰进士归汉中杨久谪贵筑》
明代·卢龙云

秦越山川万里遥，临岐杯酒别魂销。喜看客舍萍初合，愁见离亭柳半凋。

多士正投知己遇，孤卧终恋圣明朝。我因同病相期切，听尔除书下九霄。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。